रामजस कॉलेज की घटना के विरोध में विद्यार्थी परिषद ने किया प्रदर्शन
मारपीट के खिलाफ में पुतला फूंका
संवाददाता|करौली
दिल्लीविश्वविद्यालय के रामजस कॉलेज में कश्मीर बस्तर की आजादी के नारों के साथ राष्ट्रभक्त कार्यकर्ताओं के साथ मारपीट करने के विरोध में अखिल भारतीय विद्यार्थी परिषद के पदाधिकारियों ने कॉलेज के प्रवेश द्वार पर वामपंथी का पुतला फूंक विरोध प्रदर्शन किया।
एबीवीपी के पूर्व प्रदेश सहमंत्री अजीत बीजलपुर ने बताया कि गत दिनों रामजस कॉलेज के एक सेमीनार में आयोजकों ने वक्ता के रूप में ऐसे व्यक्ति को बुलाया जो पहले भी जेएनयू में देश के खिलाफ, भारत की बर्बादी तक जंग रहेगी, भारत तेरे टुकड़े होंगे इंशा अल्लाह, भारतीय सेना मुर्दाबाद जैसे लगा चुके हैं। वही घटना रामजस कॉलेज में कश्मीर की आजादी बस्तर की आजादी जैसे नारे लगाकर राष्ट्रभक्त कार्यकर्ताओं के साथ मारपीट की। जिस घटना के विरोध में एआईएसए अन्य वामपंथी संगठनों के खिलाफ कॉलेज के मुख्य प्रवेश द्वार पर प्रदर्शन कर पुतला जलाया। उन्होंने बताया कि रामजस कॉलेज में एआईएसए एसपीआई को इस तरह की गतिविधियों हम सहन नहीं करेंगे। देश भर में जहां भी इस प्रकार के घटनाक्रम होगा वहां एबीवीपी विरोध प्रदर्शन करेगा। उन्होंने बताया कि यह लोग दंगेबाडा, बस्तर के बाद भारत की राजधानी में शहरी नक्सलवाद को बढ़ावा दे रहे हैं। इनको इनकी मानसिकता को पहचान कर इनका पर्दाफाश करने का प्रयास एबीवीपी कर रही है। विरोध प्रदर्शन करने वालों में मनीराम कसारा, तरुण नारौलिया, अंकित कुमार, विष्णु कसारा, रोहिताश मीना, मनीष मीना, विकास मीना, धारा चौधरी, मनकेश मीना, दिलराज पिलादया सहित कई कार्यकर्ता उपस्थित थे।
करौली. राजकीयमहाविद्यालय के मुख्य गेट पर शुक्रवार को एबीवीपी ने वामपंथी दलों का फूंका पुतला।
hin_Deva awa_Deva npi_Deva hin_Deva hin_Deva awa_Deva